b'\n_START_ARTICLE_\nPatriisi\n_START_PARAGRAPH_\nPatriisit (lat. patres tai patricii) olivat Rooman tasavallan perinn\xc3\xb6llinen aatelisto. Ryhm\xc3\xa4 oli suljettu, eik\xc3\xa4 siihen otettu uusia sukuja. Toinen ryhm\xc3\xa4 olivat plebeijit. Patriiseille oli alun alkaen varattu monet valtion teht\xc3\xa4vist\xc3\xa4 ja arvoasemista. Tasavallan aikana patriisisukujen m\xc3\xa4\xc3\xa4r\xc3\xa4 laski n. 50:st\xc3\xa4 ensin 22:een vuoteen 367 eaa. menness\xc3\xa4 ja edelleen 14:\xc3\xa4\xc3\xa4n tasavallan lopunaikoina. Patriiseja ei juuri en\xc3\xa4\xc3\xa4 ollut j\xc3\xa4ljell\xc3\xa4 200 jaa. Patriisien ja plebeijien v\xc3\xa4linen jako menetti merkityksens\xc3\xa4 uusien jakolinjojen syntyess\xc3\xa4 tasavallan lopulla.'